21 Molisa ea papisong o etsa’ng ha a fumana nku? O e phahamisa ka mosa, “o e jara mahetleng,” ’me o e khutlisetsa mohlapeng. Ka ho tšoanang, ha moholo a bua ka tsela e bontšang hore o amehile ka motho eo ea fokolang, a ka mo phahamisa moeeng ’me a mo thusa hore a khutlele ka phuthehong. Ke sona se ileng sa etsahalla Victor, mor’abo rōna ea lulang Afrika ea ileng a khaotsa ho kopanela le phutheho. O re: “Lilemong tse robeli tseo ke neng ke sa kopanele ka tsona baholo ba ne ba ntse ba leka ho nthusa.” Ke eng se ileng sa mo ama maikutlo ka ho khetheha? O re: “Ka letsatsi le leng, John, moholo eo re neng re le Sekolong sa Tšebeletso sa Bopula-maliboho le eena, o ile a nketela eaba o mpontša tse ling tsa linepe tseo re ileng ra li nka ha re le sekolong. Ke ile ka hopola linako tseo tse monate hoo ke ileng ka labalabela ho ba le thabo eo ke neng ke na le eona ha ke ntse ke sebeletsa Jehova.” Victor, o ile a khutlela ka phuthehong nakoana ka mor’a hore John a mo etele. Kajeno ke pula-maliboho hape. Ka sebele ha baholo ba Bakreste ba re tsotella rea thaba.—2 Bakor. 1:24. *